Predkladacia správa

          	Správa o realizácii štátnej rodinnej politiky za rok 2002 bola vypracovaná v súlade s úlohami vyplývajúcimi z uznesenia vlády SR č. 1042/ 2000, ktoré bolo  prijaté k Správe o stave rodiny v Slovenskej republike.                 

           Podklady na jej vypracovanie poskytli ministerstvá, niektoré ďalšie ústredné orgány štátnej správy a  krajské úrady SR na základe vykonaného odpočtu plnenia opatrení, ktoré im  boli uložené na roky 2001 a 2002. 
             
        	Obsahovo sa člení na dve časti.
Časť I správy   analyzuje  demografický vývoj v roku 2002, sprostredkúva informácie o zmene veľkosti a štruktúry rodinných  domácností s deťmi v Slovenskej republike v priebehu rokov 1981 - 2001 na základe porovnania výsledkov zo  Sčítania obyvateľstva domov a bytov vykonaných  v rokoch 1981, 1991 a  v roku 2001. Sústreďuje sa niektoré ukazovatele  sociálno-ekonomických podmienok života rodín, ktoré odôvodňujú potrebu vypracovania návrhu systémových zmien a opatrení na realizáciu štátnej rodinnej politiky, najmä so zameraním na podporu zosúladenia pracovného a rodinného života, predchádzania chudobe a  sociálnemu vylúčeniu.
        
Časť II správy  obsahuje  súhrnný odpočet plnenia úloh za rok 2002. Vzhľadom na to, že  touto správou sa završuje  ročné monitorovanie prijatých opatrení na realizáciu štátnej rodinnej politiky na roky 2001 - 2002, ktoré uložilo vykonávať citované uznesenie, súčasne je  stručne zhodnotený aj stav plnenia úloh  určených  iba na  rok 2001.
             
Vykonaním tohto odpočtu sa navrhuje  súčasne  zrušiť uznesenie vlády SR č. 1042/2000 z 13.decembra 2000, na základe ktorého sa plnenie opatrení prijatých na uvedené obdobie  sledovalo. 
            
Správa bola predložená na pripomienky spolu  36 subjektom, z ktorých si do určeného termínu uplatnili pripomienky štyri subjekty. Všetky boli akceptované. Žiadna z nich nebola zásadného charakteru. Materiál sa predkladá na rokovanie vlády SR bez rozporov. Bol tiež predložený  na rokovanie Rady hospodárskej a sociálnej dohody SR.

             Predkladaný materiál nemá finančný, ekonomický a environmentálny vplyv a vplyv na zamestnanosť.

Predkladacia správa

          	Správa o realizácii štátnej rodinnej politiky za rok 2002 bola vypracovaná v súlade s úlohami vyplývajúcimi z uznesenia vlády SR č. 1042/ 2000, ktoré bolo  prijaté k Správe o stave rodiny v Slovenskej republike.                 

           Podklady na jej vypracovanie poskytli ministerstvá, niektoré ďalšie ústredné orgány štátnej správy a krajské úrady SR na základe vykonaného odpočtu plnenia opatrení, ktoré im  boli uložené na roky 2001 a 2002. 
             
        	Obsahovo sa člení na dve časti.
Časť I správy   analyzuje  demografický vývoj v roku 2002, sprostredkúva informácie o zmene veľkosti a štruktúry rodinných  domácností s deťmi v Slovenskej republike v priebehu rokov 1981 - 2001 na základe porovnania výsledkov zo  Sčítania obyvateľstva domov a bytov vykonaných  v rokoch 1981, 1991 a  v roku 2001. Sústreďuje sa niektoré ukazovatele  sociálno-ekonomických podmienok života rodín, ktoré odôvodňujú potrebu vypracovania návrhu systémových zmien a opatrení na realizáciu štátnej rodinnej politiky, najmä so zameraním na podporu zosúladenia pracovného a rodinného života, predchádzania chudobe a  sociálnemu vylúčeniu.
        
Časť II správy  obsahuje  súhrnný odpočet plnenia úloh za rok 2002. Vzhľadom na to, že  touto správou sa završuje  ročné monitorovanie prijatých opatrení na realizáciu štátnej rodinnej politiky na roky 2001 - 2002, ktoré uložilo vykonávať citované uznesenie, súčasne je  stručne zhodnotený aj stav plnenia úloh  určených  iba na  rok 2001.
	
            Vykonaním tohto odpočtu sa navrhuje  súčasne  zrušiť uznesenie vlády SR č. 1042/2000 z 13.decembra 2000, na základe ktorého sa plnenie opatrení prijatých na uvedené obdobie  sledovalo. 
            
Správa bola predložená na pripomienky spolu  36 subjektom, z ktorých si uplatnili pripomienky štyri subjekty. Všetky boli akceptované. Žiadna z nich nebola zásadného charakteru. Materiál sa predkladá na rokovanie Rady hospodárskej a sociálnej dohody Slovenskej republiky bez rozporov.

             Predkladaný materiál nemá finančný, ekonomický a environmentálny vplyv a vplyv na zamestnanosť.